   C O N S I L I U L   J U D E Ţ E A N   T E L E O R M A N


Direcţia Generală de Asistenţă  Socială şi Protecţia Copilului Teleorman
mun. Alexandria, str. Dunării nr. 7; Tel. 0347/880105; Fax 0347/418141;

E-mail: contact@dgaspctr.ro
Nr. 38073/14.09.2026
ANUNȚ

Direcţia Generală de Asistenţă Socială şi Protecţia Copilului Teleorman, cu sediul în Alexandria, str. Dunării, nr. 7, jud. Teleorman, cod fiscal 17094026, în conformitate cu prevederile:

 - Legii nr. 142/2026 pentru aprobarea Ordonantei de Urgenta a Guvernului nr. 34/2023 privind unele masuri fiscal-bugetare, prorogarea unor termene, precum si pentru modificarea si completarea unor acte normative, organizează concurs pentru ocuparea următoarelor posturi contractuale de execuție vacante pe perioadă nedeterminată cu normă întreagă:

- 1 post asistent social debutant, studii superioare la Centrul pentru Persoane Vârstnice Cervenia;
- 3 posturi infirmier debutant, studii medii/generale la Centrul pentru Persoane Vârstnice Cervenia.
Condiţiile specifice necesare pe care trebuie să le îndeplinească persoana care participă la concurs:
1. Pentru postul de asistent social debutant (S):

- studii universitare de licență, absolvite cu diplomă de licență sau echivalentă, în domeniul asistență socială, specializarea asistență socială;


-  nu se solicită vechime in munca sau în specialitate;

2. Pentru posturile de infirmier debutant (G):
- studii medii/generale absolvite cu diplomă/certificat;
- nu se solicită vechime în muncă sau în specialitate.
Concursul constă în 3 etape succesive, respectiv:
           a) selecţia dosarelor de înscriere;

           b) proba scrisă;

           c) interviul.

Concursul se va desfășura la sediul Direcţiei Generale de Asistenţă Socială şi Protecţia Copilului Teleorman, municipiul Alexandria, str. Dunării, nr. 7, jud. Teleorman, conform următorului calendar:

· 30 septembrie 2026 - ora 16:00 – termenul limită pentru depunerea dosarelor; 
· 12 octombrie 2026 - ora 10:00 – proba scrisă;
· 15 octombrie 2026 - ora 10:00 proba interviului.

 Pentru a ocupa un post vacant, candidatul trebuie să îndeplinească următoarele condiții generale prevăzute la art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din foduri publice, cu modificările și completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art.1, alin. (2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru

completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35, alin.(1), lit.h).
  În vederea participării la concurs, candidații vor prezenta la Compartimentul Resurse Umane, un dosar care va conţine următoarele documente:

a) formular de înscriere la concurs, conform modelului anexat pe site;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art.1, alin. (2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

NOTĂ: Copiile după actele menționate la lit.b)-e), se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.


La înscriere, candidații primesc numărul de înscriere al cererii de la registratura D.G.A.S.P.C. Teleorman, număr ce va substitui numele și prenumele la afișarea rezultatelor probelor de concurs.

           Comisia de concurs are obligaţia de a selecta dosarele de concurs pe baza îndeplinirii condiţiilor de participare, în termen de maximum două zile lucrătoare de la data expirării termenului de depunere a dosarelor.
           Rezultatele selectării dosarelor de înscriere se afişează de către secretarul comisiei de concurs, cu menţiunea «admis» sau «respins», însoţită, după caz, de motivul respingerii, la sediul D.G.A.S.P.C. Teleorman, precum şi pe pagina de internet a instituţiei, în termen de o zi lucrătoare.

           Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii «admis» sau «respins», prin afişare la sediul Direcţiei Generale de Asistenţă Socială şi Protecţia Copilului Teleorman şi pe pagina de internet a instituţiei, în termen de maximum o zi lucrătoare de la data finalizării probei.

           Data şi ora susţinerii interviului se afişează obligatoriu odată cu rezultatele la proba scrisă.

Se pot prezenta la următoarea etapă numai candidaţii declaraţi admişi la etapa precedentă.
           Pentru proba scrisă şi interviu sunt declaraţi admişi candidaţii care au obţinut minim 50 de puncte la fiecare din cele două probe.
          După afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.

BIBLIOGRAFIA ȘI TEMATICA

Pentru postul de asistent social debutant (S)
1. Legea nr. 292/2011 a asistenței sociale, cu modificările și completările ulterioare;

- cu tematica:

Cap III – sistemul de servicii sociale
Sectiunea 1 – Definirea și clasificarea serviciilor sociale
Sectiunea a 2-a – Beneficiarii și furnizorii de servicii sociale
Sectiunea a 4-a – Procesul de acordare a serviciilor sociale
2. Ordonanța de urgență nr. 57/2019 privind Codul administrativ, cu modificările și completările ulterioare – prevederile referitoare la conduita profesională a personalului contractual;
- cu tematica:
PARTEA VI -  Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice

TITLUL I - Dispoziţii generale

3. Legea nr. 466/2004 privind Statutul asistentului social, cu modificările și completările ulterioare;
- cu tematica: 
Cap. I – Dispoziții generale, Art. 3
Cap. II – Statutul asistentului social

Sectiunea 1 - Formarea iniţială a asistentului social şi condiţiile de exercitare a profesiei
Sectiunea a 2-a  - Drepturi şi obligaţii

4. CODUL DEONTOLOGIC nr. 1 din 14 decembrie 2007 al profesiei de asistent social;
- cu tematica:
CAP. II - Principii generale profesionale

CAP. III - Independenţa profesională şi responsabilitatea asistentului social

CAP. IV -  Obligaţii faţă de profesia de asistent social

5. Legea nr. 17/2000, republicată, privind asistența socială a persoanelor vârstnice, cu modificările și completările ulterioare;
- cu tematica:
Cap I – Dispoziții generale
Cap II – Servicii și beneficii sociale, art. 14, art. 16, art. 18, art. 19 și art. 26.
BIBLIOGRAFIE ȘI TEMATICĂ
Pentru posturile de infirmier debutant (G) la Centrul pentru Persoane Vârstnice Cervenia: 
1. Ordinul ministrului sănătății nr. 1761/2021, pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia, cu modificările și completările ulterioare.

- tematica: integral

2. Ordinul ministrului muncii și justiției sociale nr. 29/2019, pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale, cu modificările și completările ulterioare  
- tematica: - Anexa nr. 1 – Standarde minime de calitate pentru serviciile sociale cu cazare, organizate ca centre rezidențiale destinate persoanelor vârstnice  aplicabile următoarelor categorii de servicii sociale prevăzute în Nomenclatorul serviciilor sociale, aprobat prin H.G. nr. 867/2015, cu modificările şi completările ulterioare: cămine pentru persoane vârstnice, cod 8730 CR-V-I, centre de tip respiro, centre de criză, cod 8730 CR-V-II, centre rezidenţiale de îngrijire şi asistenţă persoane dependente, cod 8730 CR-PD-I şi cod 8790 CR-PD-II

– Modulul III -  Activități/Servicii – Standardul 1 – Îngrijire personală.
3. Moses C. – Tehnica îngrijirii bolnavului, Editura Medicală, ediția a VII-a (atașată pe site)
- cu tematica:

- Prevenirea escarelor de decubit.

- Toaleta persoanei vârstnice la pat.
Pentru relaţii suplimentare, solicitanţii se pot adresa la sediul Direcţiei Generală de Asistenţă Socială şi Protecţia Copilului Teleorman din mun. Alexandria, str. Dunării, nr. 7, jud. Teleorman, persoana de contact, secretarul comisiei de concurs, inspector în cadrul Compartimentului Resurse Umane, telefon 0347/880105 interior 16, sau accesând anunțul afișat pe pagina oficială de internet  a instituției www.dgaspctr.ro.
DIRECTOR GENERAL

                                                Afișat azi 17 septembrie 2026, la sediul                     

                                        D.G.A.S.P.C. Teleorman și pe pagina oficială   

                                           de internet  a instituției www.dgaspctr.ro                                                                                                   
PAGE  
2

